title: Regulamentul de punere în aplicare (UE) 2020/1004 al Comisiei din 9 iulie 2020 de aprobare a substanței de bază lapte de vacă în conformitate cu Regulamentul (CE) nr. 1107/2009 al Parlamentului European și al Consiliului privind introducerea pe piață a produselor fitosanitare, și de modificare a anexei la Regulamentul de punere în aplicare (UE) nr. 540/2011 al Comisiei (Text cu relevanță pentru SEE)

text:
                  10.7.2020

                  RO

                  Jurnalul Oficial al Uniunii Europene

                  L 221/133

         REGULAMENTUL DE PUNERE ÎN APLICARE (UE) 2020/1004 AL COMISIEI
         din 9 iulie 2020
         de aprobare a substanței de bază lapte de vacă în conformitate cu Regulamentul (CE) nr. 1107/2009 al Parlamentului European și al Consiliului privind introducerea pe piață a produselor fitosanitare, și de modificare a anexei la Regulamentul de punere în aplicare (UE) nr. 540/2011 al Comisiei
         (Text cu relevanță pentru SEE)
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (CE) nr. 1107/2009 al Parlamentului European și al Consiliului din 21 octombrie 2009 privind introducerea pe piață a produselor fitosanitare și de abrogare a Directivelor 79/117/CEE și 91/414/CEE ale Consiliului (1), în special articolul 13 alineatul (2) coroborat cu articolul 23 alineatul (5),
         întrucât:

                     (1)

                     La 20 septembrie 2017, Comisia a primit o cerere din partea Basic-Eco-Logique în vederea aprobării laptelui ca substanță de bază. Cererea respectivă a fost însoțită de informațiile necesare în baza articolului 23 alineatul (3) al doilea paragraf din Regulamentul (CE) nr. 1107/2009. Solicitantul a fost autorizat să completeze cererea, care a fost finalizată în noua versiune din mai 2018. Cu ocazia respectivă, solicitantul a schimbat obiectul cererii solicitând aprobare pentru laptele de vacă (integral crud).

                     (2)

                     Comisia a solicitat asistență științifică din partea Autorității Europene pentru Siguranța Alimentară („autoritatea”). La 22 august 2018, (2) autoritatea a transmis Comisiei un raport tehnic. La 21 octombrie 2019, Comisia a prezentat Comitetului permanent pentru plante, animale, produse alimentare și hrană pentru animale raportul de examinare (3) și proiectul prezentului regulament, pe care le-a finalizat pentru reuniunea comitetului respectiv din 24 martie 2020.

                     (3)

                     Informațiile furnizate de solicitant arată că laptele de vacă îndeplinește criteriile unui produs alimentar astfel cum este definit la articolul 2 din Regulamentul (CE) nr. 178/2002 al Parlamentului European și al Consiliului (4). În plus, el nu este utilizat predominant în scopul protecției plantelor, dar, totuși, este util pentru protecția plantelor într-un produs care constă în substanța respectivă și apă, chiar și nediluat. Prin urmare, el trebuie considerat a fi o substanță de bază.

                     (4)

                     Laptele care nu este destinat consumului uman este considerat un subprodus de origine animală în conformitate cu Regulamentul (CE) nr. 1069/2009 al Parlamentului European și al Consiliului (5). Ca atare, este necesar ca el să respecte regulamentul respectiv și Regulamentul (UE) nr. 142/2011 al Comisiei (6).

                     (5)

                     Deoarece, din cauza lactozei și a proteinelor din componența sa, laptele este listat ca substanță sau produs care cauzează alergii sau intoleranțe în conformitate cu punctul 7 din anexa II la Regulamentul (UE) nr. 1169/2011 al Parlamentului European și al Consiliului (7), este adecvat să se limiteze utilizările la etapele de creștere în care nu sunt prezente fructele

                     (6)

                     Din examinările efectuate reiese că este de așteptat ca laptele de vacă să îndeplinească, în general, cerințele prevăzute la articolul 23 din Regulamentul (CE) nr. 1107/2009, în particular în ceea ce privește utilizările examinate și detaliate în raportul de examinare întocmit de Comisie. Prin urmare, este adecvat să se aprobe laptele de vacă drept substanță de bază.

                     (7)

                     Cu toate acestea, în conformitate cu articolul 13 alineatul (2) din Regulamentul (CE) nr. 1107/2009, coroborat cu articolul 6 din respectivul regulament, și ținând cont de cunoștințele științifice și tehnice actuale, este necesar să se includă anumite condiții pentru aprobare, care sunt detaliate în anexa I la prezentul regulament.

                     (8)

                     În conformitate cu articolul 13 alineatul (4) din Regulamentul (CE) nr. 1107/2009, este necesar ca anexa la Regulamentul de punere în aplicare (UE) nr. 540/2011 al Comisiei (8) să fie modificată în consecință.

                     (9)

                     Măsurile prevăzute în prezentul regulament sunt conforme cu avizul Comitetului permanent pentru plante, animale, produse alimentare și hrană pentru animale,

               ADOPTĂ PREZENTUL REGULAMENT:

            Articolul 1
            Aprobarea unei substanțe de bază
            Substanța lapte de vacă, cu specificațiile din anexa I, se aprobă ca substanță de bază sub rezerva îndeplinirii condițiilor prevăzute în anexa respectivă.

            Articolul 2
            Modificări ale Regulamentului de punere în aplicare (UE) nr. 540/2011
            Regulamentul de punere în aplicare (UE) nr. 540/2011 se modifică în conformitate cu anexa II la prezentul regulament.

            Articolul 3
            Intrarea în vigoare
            Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 9 iulie 2020.

                  Pentru Comisie

                  Președintele

               Ursula VON DER LEYEN

            (1)  JO L 309, 24.11.2009, p. 1.

            (2)  EFSA (Autoritatea Europeană pentru Siguranța Alimentară), 2018. Raport tehnic vizând rezultatul consultării cu statele membre și cu EFSA privind cererea de aprobare ca substanță de bază a laptelui pentru a fi utilizat în protecția plantelor ca fungicid. Materiale conexe ale EFSA 2018:EN-1482. p. 42.

            (3)  http://ec.europa.eu/food/plant/pesticides/eu-pesticides-database/public/?event=activesubstance.selection&language=EN.

            (4)  Regulamentul (CE) nr. 178/2002 al Parlamentului European și al Consiliului din 28 ianuarie 2002 de stabilire a principiilor și a cerințelor generale ale legislației alimentare, de instituire a Autorității Europene pentru Siguranța Alimentară și de stabilire a procedurilor în domeniul siguranței produselor alimentare (JO L 31, 1.2.2002, p. 1).

            (5)  Regulamentul (CE) nr. 1069/2009 al Parlamentului European și al Consiliului din 21 octombrie 2009 de stabilire a unor norme sanitare privind subprodusele de origine animală și produsele derivate care nu sunt destinate consumului uman și de abrogare a Regulamentului (CE) nr. 1774/2002 (Regulament privind subprodusele de origine animală) (JO L 300, 14.11.2009, p. 1).

            (6)  Regulamentul (UE) nr. 142/2011 al Comisiei din 25 februarie 2011 de punere în aplicare a Regulamentului (CE) nr. 1069/2009 al Parlamentului European și al Consiliului de stabilire a unor norme sanitare privind subprodusele de origine animală și produsele derivate care nu sunt destinate consumului uman și de punere în aplicare a Directivei 97/78/CE a Consiliului în ceea ce privește anumite probe și produse care sunt scutite de la controalele sanitar-veterinare la frontieră în conformitate cu directiva menționată (JO L 54, 26.2.2011, p. 1).

            (7)  Regulamentul (UE) nr. 1169/2011 al Parlamentului European și al Consiliului din 25 octombrie 2011 privind informarea consumatorilor cu privire la produsele alimentare, de modificare a Regulamentelor (CE) nr. 1924/2006 și (CE) nr. 1925/2006 ale Parlamentului European și ale Consiliului și de abrogare a Directivei 87/250/CEE a Comisiei, a Directivei 90/496/CEE a Consiliului, a Directivei 1999/10/CE a Comisiei, a Directivei 2000/13/CE a Parlamentului European și a Consiliului, a Directivelor 2002/67/CE și 2008/5/CE ale Comisiei și a Regulamentului (CE) nr. 608/2004 al Comisiei (JO L 304, 22.11.2011, p. 18).

            (8)  Regulamentul de punere în aplicare (UE) nr. 540/2011 al Comisiei din 25 mai 2011 de punere în aplicare a Regulamentului (CE) nr. 1107/2009 al Parlamentului European și al Consiliului în ceea ce privește lista substanțelor active aprobate (JO L 153, 11.6.2011, p. 1).

            ANEXA I

                           Denumire comună,

                           numere de identificare

                           Denumire IUPAC

                           Puritate
                            (1)

                           Data aprobării

                           Dispoziții specifice

                        Lapte de vacă
                        Nr. CAS: 8049-98-7

                        Nu este disponibilă.

                        Nu se aplică.

                        30.7.2020

                        Laptele de vacă trebuie să respecte Regulamentul (CE) nr. 1069/2009 și Regulamentul (UE) nr. 142/2011.
                        Laptele de vacă se utilizează în conformitate cu condițiile specifice incluse în concluziile raportului de examinare privind laptele de vacă (SANTE/12816/2019), în particular în apendicele sale I și II.

               (1)  Detalii suplimentare cu privire la identitatea, specificațiile și modul de utilizare a substanței de bază sunt prezentate în raportul de examinare.

            ANEXA II
            În partea C din anexa la Regulamentul de punere în aplicare (UE) nr. 540/2011 se adaugă următoarea rubrică:

                              Număr

                              Denumire comună,

                              numere de identificare

                              Denumire IUPAC

                              Puritate
                               (1)

                              Data aprobării

                              Dispoziții specifice

                           „22

                           Lapte de vacă
                           Nr. CAS: 8049-98-7

                           Nu este disponibilă.

                           Nu se aplică.

                           30.7.2020

                           Laptele de vacă trebuie să respecte Regulamentul (CE) nr. 1069/2009 și Regulamentul (UE) nr. 142/2011 al Comisiei.
                           Laptele de vacă se utilizează în conformitate cu condițiile specifice incluse în concluziile raportului de examinare privind laptele de vacă (SANTE/12816/2019), în particular în apendicele sale I și II.”

               (1)  Detalii suplimentare cu privire la identitatea, specificațiile și modul de utilizare a substanței de bază sunt prezentate în raportul de examinare.


title: Regulamentul de punere în aplicare (UE) 2020/1246 al Comisiei din 2 septembrie 2020 privind nereînnoirea aprobării substanței active fenamifos, în conformitate cu Regulamentul (CE) nr. 1107/2009 al Parlamentului European și al Consiliului privind introducerea pe piață a produselor fitosanitare, și modificarea anexei la Regulamentul de punere în aplicare (UE) nr. 540/2011 al Comisiei (Text cu relevanță pentru SEE)

text:
                  3.9.2020

                  RO

                  Jurnalul Oficial al Uniunii Europene

                  L 288/18

         REGULAMENTUL DE PUNERE ÎN APLICARE (UE) 2020/1246 AL COMISIEI
         din 2 septembrie 2020
         privind nereînnoirea aprobării substanței active fenamifos, în conformitate cu Regulamentul (CE) nr. 1107/2009 al Parlamentului European și al Consiliului privind introducerea pe piață a produselor fitosanitare, și modificarea anexei la Regulamentul de punere în aplicare (UE) nr. 540/2011 al Comisiei
         (Text cu relevanță pentru SEE)
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (CE) nr. 1107/2009 al Parlamentului European și al Consiliului din 21 octombrie 2009 privind introducerea pe piață a produselor fitosanitare și de abrogare a Directivelor 79/117/CEE și 91/414/CEE ale Consiliului (1), în special articolul 20 alineatul (1) și articolul 78 alineatul (2),
         întrucât:

                     (1)

                     În baza Directivei 2006/85/CE a Comisiei (2), substanța fenamifos a fost inclusă ca substanță activă în anexa I la Directiva 91/414/CEE a Consiliului (3).

                     (2)

                     Substanțele active incluse în anexa I la Directiva 91/414/CEE sunt considerate aprobate în temeiul Regulamentului (CE) nr. 1107/2009 și sunt incluse în partea A a anexei la Regulamentul de punere în aplicare (UE) nr. 540/2011 al Comisiei (4).

                     (3)

                     Aprobarea substanței active fenamifos, astfel cum este menționată în partea A a anexei la Regulamentul de punere în aplicare (UE) nr. 540/2011, expiră la 31 iulie 2021.

                     (4)

                     O cerere vizând reînnoirea aprobării substanței active fenamifos a fost transmisă în conformitate cu articolul 1 din Regulamentul de punere în aplicare (UE) nr. 844/2012 al Comisiei (5) în termenul prevăzut la articolul respectiv.

                     (5)

                     Solicitantul a transmis dosarele suplimentare necesare în conformitate cu articolul 6 din Regulamentul de punere în aplicare (UE) nr. 844/2012. Statul membru raportor a constatat că cererea era completă.

                     (6)

                     Statul membru raportor, în colaborare cu statul membru coraportor, a întocmit un raport de evaluare a reînnoirii aprobării, pe care l-a transmis, la 2 octombrie 2017, Autorității Europene pentru Siguranța Alimentară („autoritatea”) și Comisiei.

                     (7)

                     Autoritatea a pus dosarul rezumativ suplimentar la dispoziția publicului. De asemenea, autoritatea a transmis solicitanților și statelor membre raportul de evaluare a reînnoirii aprobării, în vederea formulării de observații, și a lansat o consultare publică pe marginea acestuia. Autoritatea a transmis Comisiei observațiile primite.

                     (8)

                     La 10 decembrie 2018, autoritatea a comunicat Comisiei concluzia sa (6) cu privire la posibilitatea ca substanța fenamifos să îndeplinească criteriile de aprobare prevăzute la articolul 4 din Regulamentul (CE) nr. 1107/2009.

                     (9)

                     Autoritatea a identificat o serie de probleme. În particular, evaluarea generală a riscurilor pentru consumatori a fost considerată provizorie întrucât pachetul de date privind genotoxicitatea metaboliților M01 și M02 a fost incomplet, ceea ce a condus la o definiție provizorie a reziduurilor în scopul evaluării riscurilor pentru culturile pe care se intenționează utilizarea substanței fenamifos. Cu toate acestea, chiar dacă evaluarea riscurilor pentru consumatori nu a putut fi finalizată, a fost identificat un risc acut pentru consumatori pentru toate utilizările reprezentative în ceea ce privește legumele fructoase.

                     (10)

                     În plus, pentru expunerea consumatorilor în caz de aport cronic, dacă nivelurile calculate maxime ale reziduurilor (LMR) care rezultă din setul de date disponibil privind reziduurile, transmis pentru procesul de reînnoire a aprobării, sunt cele care sunt utilizate în evaluarea expunerii, doza zilnică teoretică maximă (DZTM) ar reprezenta 172 % din doza zilnică acceptabilă (DZA).

                     (11)

                     În plus, în ceea ce privește celelalte utilizări ale substanței pe plantelor ornamentale și de pepinieră, dat fiind că aceste plante pot fi cultivate în rotație cu plante de cultură alimentare, nu a putut fi exclus un risc acut pentru consumatori care derivă din aceste utilizări, având în vedere posibila absorbție a reziduurilor în culturile de rotație.

                     (12)

                     În cele din urmă, evaluarea riscurilor unor metaboliți umani unici nu ar putea fi finalizată, având în vedere că nu a fost transmis niciun studiu comparativ in vitro al metabolismului comparativ.

                     (13)

                     Comisia a invitat solicitantul să transmită observațiile sale referitoare la concluzia autorității. În plus, în conformitate cu articolul 14 alineatul (1) al treilea paragraf din Regulamentul de punere în aplicare (UE) nr. 844/2012, Comisia a invitat solicitantul să prezinte observații privind raportul de reînnoire a aprobării. Solicitantul a prezentat observațiile sale, care au fost examinate cu atenție.

                     (14)

                     Cu toate acestea, în pofida argumentelor prezentate de solicitant, problemele ridicate de substanța activă în cauză nu au putut fi eliminate.

                     (15)

                     În consecință, nu s-a putut stabili, cu privire la una sau la mai multe utilizări reprezentative ale cel puțin unui produs de protecție a plantelor, îndeplinirea criteriilor de aprobare prevăzute la articolul 4 din Regulamentul (CE) nr. 1107/2009. Ca atare, este adecvat să nu se reînnoiască aprobarea substanței active fenamifos în conformitate cu articolul 20 alineatul (1) litera (b) din regulamentul respectiv.

                     (16)

                     Prin urmare, este necesar ca Regulamentul de punere în aplicare (UE) nr. 540/2011 să fie modificat în consecință.

                     (17)

                     Este necesar ca statelor membre să li se acorde suficient timp pentru a retrage autorizațiile acordate produselor de protecție a plantelor care conțin fenamifos.

                     (18)

                     În ceea ce privește produsele de protecție a plantelor care conțin fenamifos, în cazul în care statele membre acordă orice perioadă de grație în conformitate cu articolul 46 din Regulamentul (CE) nr. 1107/2009, este necesar ca perioada respectivă să nu depășească 12 luni de la data intrării în vigoare a prezentului regulament.

                     (19)

                     Regulamentul de punere în aplicare (UE) 2020/869 al Comisiei (7) a prelungit perioada de aprobare a substanței fenamifos până la 31 iulie 2021 pentru a permite ca procesul de reînnoire a aprobării să fie finalizat înainte de expirarea perioadei de aprobare a substanței respective. Cu toate acestea, având în vedere faptul că decizia de nereînnoire a aprobării se ia înaintea expirării perioadei de aprobare prelungite respective, este necesar ca prezentul regulament să se aplice cât mai curând posibil.

                     (20)

                     Prezentul regulament nu împiedică transmiterea unei noi cereri pentru aprobarea substanței fenamifos în temeiul articolului 7 din Regulamentul (CE) nr. 1107/2009.

                     (21)

                     Măsurile prevăzute în prezentul regulament sunt conforme cu avizul Comitetului permanent pentru plante, animale, produse alimentare și hrană pentru animale,

               ADOPTĂ PREZENTUL REGULAMENT:

            Articolul 1
            Nereînnoirea aprobării substanței active
            Aprobarea substanței active fenamifos nu se reînnoiește.

            Articolul 2
            Modificarea Regulamentului de punere în aplicare (UE) nr. 540/2011
            În partea A a anexei la Regulamentul de punere în aplicare (UE) nr. 540/2011, rândul 141 referitor la fenamifos se elimină.

            Articolul 3
            Măsuri tranzitorii
            Statele membre retrag autorizațiile acordate produselor de protecție a plantelor care conțin fenamifos ca substanță activă până la 23 martie 2021.

            Articolul 4
            Perioadă de grație
            Orice perioadă de grație acordată de statele membre în conformitate cu articolul 46 din Regulamentul (CE) nr. 1107/2009 expiră la 23 septembrie 2021.

            Articolul 5
            Intrare în vigoare
            Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 2 septembrie 2020.

                  Pentru Comisie

                  Președintele

               Ursula VON DER LEYEN

            (1)  JO L 309, 24.11.2009, p. 1.

            (2)  Directiva 2006/85/CE a Comisiei din 23 octombrie 2006 de modificare a Directivei 91/414/CEE a Consiliului în vederea înscrierii substanțelor active fenamifos și etefon (JO L 293, 24.10.2006, p. 3).

            (3)  Directiva 91/414/CEE a Consiliului din 15 iulie 1991 privind introducerea pe piață a produselor de uz fitosanitar (JO L 230, 19.8.1991, p. 1).

            (4)  Regulamentul de punere în aplicare (UE) nr. 540/2011 al Comisiei din 25 mai 2011 de punere în aplicare a Regulamentului (CE) nr. 1107/2009 al Parlamentului European și al Consiliului în ceea ce privește lista substanțelor active aprobate (JO L 153, 11.6.2011, p. 1).

            (5)  Regulamentul de punere în aplicare (UE) nr. 844/2012 al Comisiei din 18 septembrie 2012 de stabilire a dispozițiilor necesare pentru punerea în aplicare a procedurii de reînnoire pentru substanțele active, prevăzută în Regulamentul (CE) nr. 1107/2009 al Parlamentului European și al Consiliului privind introducerea pe piață a produselor fitosanitare (JO L 252, 19.9.2012, p. 26).

            (6)  EFSA (Autoritatea Europeană pentru Siguranța Alimentară), 2019. Conclusion on the peer review of the pesticide risk assessment of the active substance fenamiphos (Concluzia evaluării inter pares a riscului utilizării ca pesticid a substanței fenamifos). EFSA Journal 2019; 17(1):5557, p. 26. https://doi.org/10.2903/j.efsa.2019.5557

            (7)  Regulamentul de punere în aplicare (UE) 2020/869 al Comisiei din 24 iunie 2020 de modificare a Regulamentului de punere în aplicare (UE) nr. 540/2011 în ceea ce privește prelungirea perioadelor de aprobare a substanțelor active beflubutamid, benalaxil, bentiavalicarb, bifenazat, boscalid, bromoxinil, captan, ciazofamid, dimetomorf, etefon, etoxazol, famoxadon, fenamifos, flumioxazin, fluoxastrobin, folpet, formetanat, metribuzin, milbemectină, Paecilomyces lilacinus tulpina 251, fenmedifam, fosmet, pirimifos-metil, propamocarb, protioconazol și S-metolaclor (JO L 201, 25.6.2020, p. 7).


title: Regulamentul de punere în aplicare (UE) 2020/1247 al Comisiei din 2 septembrie 2020 privind operarea de deduceri din cotele de pescuit disponibile pentru anumite stocuri în 2020 din cauza depășirii cotelor de pescuit în anii precedenți

text:
                  3.9.2020

                  RO

                  Jurnalul Oficial al Uniunii Europene

                  L 288/21

         REGULAMENTUL DE PUNERE ÎN APLICARE (UE) 2020/1247 AL COMISIEI
         din 2 septembrie 2020
         privind operarea de deduceri din cotele de pescuit disponibile pentru anumite stocuri în 2020 din cauza depășirii cotelor de pescuit în anii precedenți
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (CE) nr. 1224/2009 al Consiliului din 20 noiembrie 2009 de stabilire a unui sistem de control al Uniunii pentru asigurarea respectării normelor politicii comune în domeniul pescuitului, de modificare a Regulamentelor (CE) nr. 847/96, (CE) nr. 2371/2002, (CE) nr. 811/2004, (CE) nr. 768/2005, (CE) nr. 2115/2005, (CE) nr. 2166/2005, (CE) nr. 388/2006, (CE) nr. 509/2007, (CE) nr. 676/2007, (CE) nr. 1098/2007, (CE) nr. 1300/2008, (CE) nr. 1342/2008 și de abrogare a Regulamentelor (CEE) nr. 2847/93, (CE) nr. 1627/94 și (CE) nr. 1966/2006 (1), în special articolul 105 alineatele (1), (2) și (3),
         întrucât:

                     (1)

                     Cotele de pescuit pentru anul 2019 au fost stabilite prin:

                                 —

                                 Regulamentul (UE) 2018/1628 al Consiliului (2),

                                 —

                                 Regulamentul (UE) 2018/2025 al Consiliului (3),

                                 —

                                 Regulamentul (UE) 2018/2058 al Consiliului (4) și

                                 —

                                 Regulamentul (UE) 2019/124 al Consiliului (5).

                     (2)

                     Cotele de pescuit pentru anul 2020 au fost stabilite prin:

                                 —

                                 Regulamentul (UE) 2018/2025 al Consiliului,

                                 —

                                 Regulamentul (UE) 2019/1838 al Consiliului (6),

                                 —

                                 Regulamentul (UE) 2019/2236 al Consiliului (7) și

                                 —

                                 Regulamentul (UE) 2020/123 al Consiliului (8).

                     (3)

                     În temeiul articolului 105 alineatul (1) din Regulamentul (CE) nr. 1224/2009, în cazul în care Comisia stabilește că un stat membru a depășit cotele de pescuit care i-au fost alocate, aceasta operează deduceri din viitoarele cote de pescuit ale statului membru respectiv.

                     (4)

                     La articolul 105 alineatele (2) și (3) din Regulamentul (CE) nr. 1224/2009 se prevede că astfel de deduceri trebuie operate în anul sau anii următori, aplicând factorii de multiplicare respectivi stabiliți la alineatele menționate.

                     (5)

                     Anumite state membre și-au depășit cotele de pescuit pentru anul 2019. Este deci oportun să se opereze deduceri din cotele de pescuit care le-au fost alocate pentru 2020 și, după caz, pentru anii următori, pentru stocurile din care s-a pescuit excesiv.

                     (6)

                     Regulamentul de punere în aplicare (UE) 2019/1726 al Comisiei (9) și Regulamentul de punere în aplicare (UE) 2020/112 al Comisiei (10) prevăd deduceri din cotele de pescuit pentru anumite state membre și specii pentru anul 2019. Cu toate acestea, în cazul anumitor state membre, deducerile care trebuiau aplicate pentru unele specii erau mai mari decât cotele respective disponibile pentru 2019 și, prin urmare, nu au putut fi operate în întregime în anul în cauză. Pentru a se garanta că în astfel de cazuri se deduce cantitatea totală pentru stocurile respective, cantitățile rămase ar trebui luate în considerare la stabilirea deducerilor pentru 2020 și, după caz, din cotele ulterioare.

                     (7)

                     Deducerile din cotele de pescuit, astfel cum sunt prevăzute în prezentul regulament, trebuie să se aplice fără a aduce atingere deducerilor aplicabile cotelor din 2020 în temeiul Regulamentului de punere în aplicare (UE) nr. 185/2013 al Comisiei (11).

                     (8)

                     Deoarece cotele de pescuit sunt exprimate în tone, depășirile acestora cu cantități mai mici de o tonă nu trebuie luate în considerare,

               ADOPTĂ PREZENTUL REGULAMENT:

            Articolul 1

               (1)   Cotele de pescuit stabilite în Regulamentele (UE) 2018/2025, (UE) 2019/1838, (UE) 2019/2236 și (UE) 2020/123 pentru anul 2020 se reduc în conformitate cu anexa la prezentul regulament.

               (2)   Alineatul (1) se aplică fără a aduce atingere deducerilor prevăzute în Regulamentul de punere în aplicare (UE) nr. 185/2013.

            Articolul 2
            Prezentul regulament intră în vigoare în a șaptea zi de la data publicării în Jurnalul Oficial al Uniunii Europene.

            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 2 septembrie 2020.

                  Pentru Comisie

                  Președintele

               Ursula VON DER LEYEN

            (1)  JO L 343, 22.12.2009, p. 1.

            (2)  Regulamentul (UE) 2018/1628 al Consiliului din 30 octombrie 2018 privind stabilirea, pentru anul 2019, a posibilităților de pescuit pentru anumite stocuri de pește și grupuri de stocuri de pește, aplicabile în Marea Baltică, și de modificare a Regulamentului (UE) 2018/120 în ceea ce privește anumite posibilități de pescuit în alte ape (JO L 272, 31.10.2018, p. 1).

            (3)  Regulamentul (UE) 2018/2025 al Consiliului din 17 decembrie 2018 de stabilire, pentru anii 2019 și 2020, a posibilităților de pescuit pentru navele Uniunii în ceea ce privește anumite stocuri de pești de adâncime (JO L 325, 20.12.2018, p. 7).

            (4)  Regulamentul (UE) 2018/2058 al Consiliului din 17 decembrie 2018 de stabilire, pentru 2019, a posibilităților de pescuit pentru anumite resurse halieutice și grupe de resurse halieutice din Marea Neagră (JO L 329, 27.12.2018, p. 8).

            (5)  Regulamentul (UE) 2019/124 al Consiliului din 30 ianuarie 2019 de stabilire, pentru anul 2019, a posibilităților de pescuit pentru anumite stocuri de pește și grupuri de stocuri de pește, aplicabile în apele Uniunii și, pentru navele de pescuit ale Uniunii, în anumite ape din afara acesteia (JO L 29, 31.1.2019, p. 1).

            (6)  Regulamentul (UE) 2019/1838 al Consiliului din 30 octombrie 2019 privind stabilirea, pentru anul 2020, a posibilităților de pescuit pentru anumite stocuri de pește și grupuri de stocuri de pește aplicabile în Marea Baltică și de modificare a Regulamentului (UE) 2019/124 în ceea ce privește anumite posibilități de pescuit în alte ape (JO L 281, 31.10.2019, p. 1).

            (7)  Regulamentul (UE) 2019/2236 al Consiliului din 16 decembrie 2019 de stabilire, pentru 2020, a posibilităților de pescuit pentru anumite stocuri de pește și grupuri de stocuri de pește, aplicabile în Marea Mediterană și în Marea Neagră (JO L 336, 30.12.2019, p. 14).

            (8)  Regulamentul (UE) 2020/123 al Consiliului din 27 ianuarie 2020 de stabilire, pentru anul 2020, a posibilităților de pescuit pentru anumite stocuri de pește și grupuri de stocuri de pește, aplicabile în apele Uniunii și, pentru navele de pescuit ale Uniunii, în anumite ape din afara acesteia (JO L 25, 30.1.2020, p. 1).

            (9)  Regulamentul de punere în aplicare (UE) 2019/1726 al Comisiei din 15 octombrie 2019 privind operarea de deduceri din cotele de pescuit disponibile pentru anumite stocuri în 2019 din cauza depășirii cotelor de pescuit în anii precedenți (JO L 263, 16.10.2019, p. 3).

            (10)  Regulamentul de punere în aplicare (UE) 2020/112 al Comisiei din 22 ianuarie 2020 privind operarea de deduceri din cotele de pescuit disponibile pentru anumite stocuri în 2019 din cauza depășirii cotelor de pescuit pentru alte stocuri în anii precedenți și de modificare a Regulamentului de punere în aplicare (UE) 2019/1726 (JO L 21, 27.1.2020, p. 6).

            (11)  Regulamentul de punere în aplicare (UE) nr. 185/2013 al Comisiei din 5 martie 2013 de stabilire a deducerilor din anumite cote de pescuit alocate Spaniei în 2013 și în anii următori din cauza depășirii cotei pentru macrou în 2009 (JO L 62, 6.3.2013, p. 1).

            ANEXĂ

               DEDUCERI DIN COTELE DE PESCUIT PENTRU ANUL 2020 PENTRU STOCURILE CARE AU FOST PESCUITE EXCESIV

                        Stat membru

                        Codul speciei

                        Codul zonei

                        Denumirea speciei

                        Denumirea zonei

                        Cota inițială pentru 2019 (în kilograme)

                        Debarcări permise 2019 (cantitate adaptată totală în kilograme)  (1)

                        Total capturi în 2019 (cantitate în kilograme)

                        Utilizarea cotelor în raport cu debarcările permise

                        Depășirea cotelor de pescuit în raport cu debarcările permise (cantitate în kilograme)

                        Factor de multiplicare  (2)

                        Factor de multiplicare suplimentar  (3), (4)

                        Deduceri restante din anul sau anii precedenți  (5) (cantitate în kilograme)

                        Deduceri de aplicat în 2020 (cantitate în kilograme)

                           DE

                        HER

                        4AB.

                        Hering nordic

                        Apele Uniunii și apele norvegiene din zona 4 la nord de 53° 30′ N

                        39 404 000

                        25 460 900

                        27 182 070

                        106,76 %

                        1 721 170

                        /

                        /

                        /

                        1 721 170

                           DE

                        MAC

                        2CX14-

                        Macrou

                        3a și 4; apele Uniunii din zonele 2a, 3b, 3c și subdiviziunile 22-32

                        441 000

                        14 859 024

                        15 542 581

                        104,60 %

                        683 557

                        /

                        /

                        /

                        683 557

                           DK

                        MAC

                        2CX14-

                        Macrou

                        6, 7, 8a, 8b, 8d și 8e; apele Uniunii și apele internaționale din zona 5b; apele internaționale din zonele 2a, 12 și 14

                        /

                        2 688 463

                        2 693 920

                        100,20 %

                        5 457

                        /

                        /

                        /

                        5 457

                           DK

                        MAC

                        2A34.

                        Macrou

                        3a și 4; apele Uniunii din zonele 2a, 3b, 3c și subdiviziunile 22-32

                        14 480 000

                        13 330 744

                        14 022 305

                        105,19 %

                        691 561

                        /

                        /

                        /

                        691 561

                           DK

                        MAC

                        2A4A-N

                        Macrou

                        Apele norvegiene din zonele 2a și 4a

                        10 242 000

                        10 252 106

                        11 197 228

                        109,22 %

                        945 122

                        /

                        /

                        /

                        945 122

                           DK

                        POK

                        1N2AB.

                        Cod saithe

                        Apele norvegiene din zonele 1 și 2

                        /

                        17 000

                        50 968

                        299,81 %

                        33 968

                        1,00

                        /

                        /

                        33 968

                           ES

                        BET

                        ATLANT

                        Ton obez

                        Oceanul Atlantic

                        9 415 300

                        8 941 151

                        9 095 090

                        101,72 %

                        153 939

                        /

                        C  (6)

                        /

                        153 939

                           ES

                        COD

                        1/2B.

                        Cod

                        1 și 2b

                        11 562 000

                        8 455 844

                        8 463 118

                        100,09 %

                        7 274

                        /

                        /

                        /

                        7 274

                           ES

                        GHL

                        1N2AB.

                        Halibut negru

                        Apele norvegiene din zonele 1 și 2

                        /

                        2 000

                        14 225

                        711,25 %

                        12 225

                        1,00

                        A

                        /

                        18 338

                           ES

                        OTH

                        1N2AB.

                        Alte specii

                        Apele norvegiene din zonele 1 și 2

                        /

                        31 800

                        35 695

                        112,25 %

                        3 895

                        1,00

                        /

                        /

                        3 895

                           ES

                        POK

                        1N2AB.

                        Cod saithe

                        Apele norvegiene din zonele 1 și 2

                        /

                        196 000

                        198 607

                        101,33 %

                        2 607

                        /

                        /

                        /

                        2 607

                           ES

                        RED

                        N3LN.

                        Sebastă

                        Zona NAFO 3LN

                        /

                        515 100

                        517 806

                        100,53 %

                        2 706

                        /

                        /

                        /

                        2 706

                           ES

                        RJU

                        9-C.

                        Pisică-de-mare marmorată

                        Apele Uniunii din zona 9

                        15 000

                        15 000

                        15 511

                        103,41 %

                        511  (7)

                        N/A

                        N/A

                        2 067

                        2 067

                           FR

                        BET

                        ATLANT

                        Ton obez

                        Oceanul Atlantic

                        4 167 700

                        4 167 700

                        4 687 551

                        112,47 %

                        519 851

                        1,20

                        C

                        /

                        883 747

                           FR

                        RJE

                        7FG.

                        Raja microocellata

                        Apele Uniunii din zonele 7f și 7g

                        79 000

                        90 399

                        91 485

                        101,20 %

                        1 086

                        /

                        /

                        /

                        1 086

                           FR

                        RJU

                        7DE.

                        Pisică-de-mare marmorată

                        Apele Uniunii din zonele 7d și 7e

                        103 000

                        168 000

                        177 718

                        105,78 %

                        9 718

                        /

                        /

                        /

                        9 718

                           FR

                        SWO

                        AS05N

                        Pește-spadă

                        Oceanul Atlantic, la sud de 5° N

                        /

                        /

                        3 500

                        N/A

                        3 500

                        /

                        /

                        /

                        3 500

                           GB

                        COD

                        N1GL14

                        Cod

                        Apele groenlandeze din zona NAFO 1F și apele groenlandeze din zonele 5, 12 și 14

                        364 000

                        353 500

                        353 500

                        100 %

                        0

                        /

                        /

                        4 167

                        4 167

                           GB

                        HER

                        4AB.

                        Hering nordic

                        Apele Uniunii și apele norvegiene din zona 4 la nord de 53° 30′ N

                        55 583 000

                        62 320 196

                        62 607 628

                        100,46 %

                        287 432

                        /

                        /

                        /

                        287 432

                           GB

                        MAC

                        2CX14-

                        Macrou

                        6, 7, 8a, 8b, 8d și 8e; apele Uniunii și apele internaționale din zona 5b; apele internaționale din zonele 2a, 12 și 14

                        152 115 000

                        145 768 635

                        154 072 694

                        105,70 %

                        8 304 059

                        /

                        A  (6)

                        /

                        8 304 059

                           GB

                        RJU

                        7DE.

                        Pisică-de-mare marmorată

                        Apele Uniunii din zonele 7d și 7e

                        58 000

                        61 200

                        63 133

                        103,16 %

                        1 933

                        /

                        /

                        /

                        1 933

                           EL

                        BFT

                        AE45WM

                        Ton roșu

                        Oceanul Atlantic, la est de meridianul de 45° V și Marea Mediterană

                        285 110

                        304 110

                        312 690

                        102,82 %

                        8 580

                        /

                        C  (6)

                        /

                        8 580

                           IE

                        ALB

                        AN05N

                        Ton alb nordic

                        Oceanul Atlantic, la nord de 5° N

                        2 854 300

                        3 115 420

                        3 213 170

                        103,14 %

                        97 750

                        /

                        C  (6)

                        /

                        97 750

                           NL

                        HER

                        4CXB7D

                        Hering nordic

                        4c, 7d cu excepția stocurilor din Blackwater

                        18 162 000

                        19 497 305

                        19 512 481

                        100,08 %

                        15 176

                        /

                        /

                        /

                        15 176

                           NL

                        MAC

                        2A34.

                        Macrou

                        3a și 4; apele Uniunii din zonele 2a, 3b, 3c și subdiviziunile 22-32

                        1 342 000

                        1 494 000

                        2 012 324

                        134,69 %

                        518 324

                        1,40

                        /

                        /

                        725 654

                           PT

                        ALB

                        AN05N

                        Ton alb nordic

                        Oceanul Atlantic, la nord de 5° N

                        1 994 200

                        1 794 200

                        2 463 161

                        137,28 %

                        668 961

                        1,40

                        C

                        /

                        1 271 026

                           PT

                        ALF

                        3X14-

                        Specii de beryx

                        Apele Uniunii și apele internaționale din zonele 3, 4, 5, 6, 7, 8, 9, 10, 12 și 14

                        164 000

                        149 034

                        156 756

                        105,18 %

                        7 722

                        /

                        A  (6)

                        /

                        7 722

                           PT

                        BUM

                        ATLANT

                        Marlin albastru

                        Oceanul Atlantic

                        50 440

                        7 076

                        18 016

                        254,61 %

                        10 940

                        1,00

                        A

                        /

                        16 410

                           PT

                        RJU

                        9-C.

                        Pisică-de-mare marmorată

                        Apele Uniunii din zona 9

                        15 000

                        21 705

                        24 589

                        113,29 %

                        2 884

                        1,00

                        /

                        /

                        2 884

                           PT

                        SWO

                        AN05N

                        Pește-spadă

                        Oceanul Atlantic, la nord de 5° N

                        1 010 390

                        2 410 390

                        2 414 333

                        100,16 %

                        3 943

                        /

                        /

                        /

                        3 943

                           SE

                        MAC

                        2A34.

                        Macrou

                        3a și 4; apele Uniunii din zonele 2a, 3b, 3c și subdiviziunile 22-32

                        4 034 000

                        2 945 203

                        3 075 839

                        104,44 %

                        130 636

                        /

                        /

                        /

                        130 636

               (1)  Cote aflate la dispoziția unui stat membru în temeiul regulamentelor relevante privind posibilitățile de pescuit, după ce au fost luate în considerare schimburile de posibilități de pescuit în conformitate cu articolul 16 alineatul (8) din Regulamentul (UE) nr. 1380/2013 al Parlamentului European și al Consiliului (JO L 354, 28.12.2013, p. 22), transferurile de cote din 2018 în 2019 în conformitate cu articolul 4 alineatul (2) din Regulamentul (CE) nr. 847/96 al Consiliului (JO L 115, 9.5.1996, p. 3) și cu articolul 15 alineatul (9) din Regulamentul (UE) nr. 1380/2013 sau realocarea și deducerea posibilităților de pescuit în conformitate cu articolele 37 și 105 din Regulamentul (CE) nr. 1224/2009.

               (2)  Conform dispozițiilor articolului 105 alineatul (2) din Regulamentul (CE) nr. 1224/2009. În toate cazurile în care depășirea cotei de pescuit este mai mică sau egală cu 100 de tone, se aplică o deducere egală cu depășirea cotei de pescuit înmulțită cu factorul de multiplicare 1,00.

               (3)  Conform dispozițiilor articolului 105 alineatul (3) din Regulamentul (CE) nr. 1224/2009 și cu condiția depășirea să fie mai mare de 10 %.

               (4)  Litera „A” indică faptul că s-a aplicat un factor de multiplicare suplimentar de 1,5 ca urmare a depășirilor consecutive ale cotelor de pescuit în anii 2017, 2018 și 2019. Litera „C” indică faptul că s-a aplicat un factor de multiplicare suplimentar de 1,5, deoarece stocul face obiectul unui plan multianual.

               (5)  Cantități rămase din anul (anii) anterior(i).

               (6)  Factor de multiplicare suplimentar neaplicabil, deoarece depășirea cotei este mai mică de 10 % din debarcările permise.

               (7)  Cantitățile mai mici de o tonă nu sunt luate în considerare.